wickkiey/tamil-wikipedia-chunked huggingface dataset:
# பப்லோன்சு

## வரவேற்பு

வெளிப்படைத்தன்மை இல்லாதது வெளியீட்டுச் செயல்பாட்டில் பல சிக்கல்களுக்கு வழிவகுக்கிறது என டெக்கிரஞ்சு பப்லோன்சு குறித்து கருத்து தெரிப்பதோடு அதனைச் சரிசெய்ய விருப்பம் தெரிவிக்கின்றது. வெளியீட்டுக்கு முந்தைய மற்றும் பிந்தைய மதிப்பாய்வினை இத்தளம் ஆதரிக்கும் வேளையில், தற்போதுள்ள வெளியீட்டு விதிமுறைகளுக்கு ஏற்ப அனைத்து மதிப்புரைகளும் வெளியிடப்படவில்லை என்று *ஆராய்ச்சி தகவல்கள்* குறிப்பிட்டன. சகமதிப்பாய்வு முக்கியமான பணி என *நேச்சர்* இதழ் குறிப்பிடுகிறது. மேலும் பப்லோன்சின் மிகச் சிறந்த விமர்சகர்கள் இருவரின் எதிர்வினைகள் குறித்தும் அறிக்கை அளித்தது.  
பப்லோன்சு தன்னுடைய சேவையை விளம்பரப்படுத்தக் கல்வியாளர்களுக்குக் கோரப்படாத மொத்த மின்னஞ்சலை அனுப்புகிறது. இச்செயல் ஏற்றுக்கொள்ளக்கூடிய பயன்பாட்டுக் கொள்கைகளை மீறியதாக மின்னஞ்சல் சேவை வழங்குநர்களால் தெரிவிக்கப்படுகிறது.
# காலியம்(I) ஆக்சைடு

**காலியம்(I) ஆக்சைடு** *(Gallium(I) oxide)* Ga<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இரு காலியம் ஓராக்சைடு, டைகாலியம் மோனாக்சைடு, காலியம் கீழாக்சைடு என்ற பெயர்களாலும் இச்சேர்மம் அழைக்கப்படுகிறது.
# காலியம்(I) ஆக்சைடு

## தயாரிப்பு

வெற்றிடத்தில் சூடாக்கப்பட்ட காலியத்தை காலியம்(III) ஆக்சைடுடன் சேர்த்து வினைபுரியச் செய்வதால் காலியம்(I) ஆக்சைடு உருவாகிறது.
:<math>\mathrm{2 \ Ga + CO_2 \longrightarrow Ga_2O + CO}</math>
காலியம் ஆர்சனைடு சீவல்கள் தயாரிக்கையில் ஓர் உடன் விளைபொருளாகவும் காலியம்(I) ஆக்சைடு உருவாகிறது. :
:<math>\mathrm{4 \ Ga + SiO_2 \longrightarrow 2 \ Ga_2O + Si}</math>
# காலியம்(I) ஆக்சைடு

## பண்புகள்

காலியம்(I) ஆக்சைடு பழுப்பும் கருப்பும் கலந்த நிறத்தினாலான எதிர்காந்த பண்பு கொண்ட ஒரு திடப்பொருளாகும். வறண்ட காற்றில் மேலும் ஆக்சிசனேற்றம் நிகழாமல் இச்சேர்மம் தடுக்கும். 500 ° செல்சியசு வெப்பநிலைக்கும் அதிகமான வெப்பநிலைக்கு சூடுபடுத்தப்பட்டால் காலியம்(I) ஆக்சைடு சிதைவடையத் தொடங்குகிறது. இச்சிதைவு விகிதம் வெற்றிடம், மந்த வாயு, காற்று போன்ற வளிமண்டலச் சூழல்களைப் பொறுத்து அமைகிறது.
# உத்தமி (1985 திரைப்படம்)

**உத்தமி** (*Uthami*) என்பது 1985 ஆம் ஆண்டு வெளியான இந்திய தமிழ் திரைப்படமாகும். எம். வெள்ளைச்சாமி இயக்கிய இப்படத்தில் சுஜாதா, ராஜேஷ், சங்கீதா ஆகியோர் முக்கிய கதாபாத்திரங்களில் நடித்துள்ளனர்.
# உத்தமி (1985 திரைப்படம்)

## கதை

சிவசங்கரும் ( ராஜேஷ் ), கங்காவும் ( சங்கீதா ) ஒத்துப்போகாத தம்பதிகளாக உள்ளனர். அவன் தன் மனைவி பாரம்பரியம் மிக்க மனைவியாக இருக்கவேண்டும் என்று விரும்புகிறான். அவளோ மிகவும் நவீனமான, தாராள சிந்தனையுள்ள கணவராக இருக்கவேண்டும் என்று விரும்புகிறாள். சிவசங்கர் பராந்தமனிடம் ( நிழல்கள் ரவி ) பணிபுரிகிறார், ஆனால் அவன் தனது முதலாளியால் தான் வைரங்களை கடத்தப் பயன்படுகிறேன் என்பதை அறியாமல் உள்ளார். பராந்தமனும் கங்காவும் அலுவலக விருந்து ஒன்றில் சந்தித்து விரைவில் இருவருக்கும் இடையில் தகாத உறவு ஏற்படுகிறது. இதை அறிந்து மனம் உடைந்த சிவசங்கர் ஓடும் தொடருந்திலிருந்து குதித்து தற்கொலைக்கு முயற்சிக்கிறான். அவனை அறியாமல், அவனது ஆடையில் பரந்தமனின் உத்தரவின் பேரில் கங்கா மறைத்து வைத்த வைரங்கள் உள்ளன. கங்கா சிவசங்கரின் தற்கொலைக் கடிதத்தைக் காண்கிறாள். பின்னர் பரந்தமனுடன் சேர்ந்து வைரங்களை மீட்கும் பணியில் ஈடுபடுகிறாள். அந்த முயற்சிகள் தோல்வியுற்றன. பரந்தாமனை நம்ப முடியாது என்பதை கங்கா உணர்கிறாள். அவள் அவனைக் கொலை செய்து அவனது கடத்தல் வைர மோதிரத்தை எடுத்துக் கொள்கிறாள்.  
இதற்கிடையில், தற்கொலை முயற்சியில் ஈடுபட்ட சிவசங்கரை காயத்ரி (சுஜாதா ) மீட்கப்படுகிறாள். இதை அவன் வாழ்க்கையின் மறு பிறப்பாக பார்க்கிறான். அவன் விரைவில் காயத்ரியை மணந்து, அவர்களது மகன் ராஜாவுடனும் (இளவரசன்) மகிழ்ச்சியான வாழ்க்கையை நடத்துகிறார். குடும்ப நண்பர் ஜெகநாத் (விஜயன்) என்பவரால் ஈர்க்கப்பட்ட ராஜா ஒரு காவல் துறை அதிகாரியாகிறான். அவன் மேடம் என்று குறிப்பாக அழைக்கப்படும் வைர கடத்தல்காரியை பிடிப்பதில் கவனம் செலுத்துகிறான். ராஜா விசாரணை நடத்த நடத்த அவன் மேடம் எனப்படும் கங்காவை நெருங்குகின்றான். இந்த புதிய, காவல் அதிகாரியைப் பற்றி எச்சரிக்கை பெறும் கங்கா அவனைப் பற்றி விசாரிக்கையில், சிவசங்கர் இன்னும் உயிருடன் இருப்பதை அறிந்து கொள்கிறாள். அவள் ராஜாவுடன் நட்பை வளர்த்து, சிவராம் / சிவசங்கருக்கு எதிராக மெல்லிய ஒரு சந்தேகத்தை விதைக்கிறாள். சிவசங்கரைக் கொலை செய்த குற்றவாளி தனது தந்தை என்று ராஜா என விரைவில் நம்புகிறான். சிதைந்த தனது குடும்பத்தை மீண்டும் ஒன்றிணைக்க காயத்ரி பழைய ரகசியங்களை வெளிப்படுத்துகிறாள்.
# உத்தமி (1985 திரைப்படம்)

## நடிகர்கள்

- சுஜாதா - காயத்ரியாக
- ராஜேஷ் - சிவசங்கர் / சிவரம்
- சங்கீதா - கங்கா
- இளவரசன் - ராஜா
- விஜயன் ஜெகநாதாக
- வீரராகவன்
- நிழல்கள் ரவி - பராந்தமனாக
# உத்தமி (1985 திரைப்படம்)

## இசை

- கல்யாண மாப்பிள்ளை பாரு - மலேசியா வாசுதேவன்
- ஆனந்த ராகம் அலைமோதும் நேரம் - மலேசியா வாசுதேவன், வாணி ஜெயராம்
- ஹேப்பி ஹேப்பி ஹேப்பி டே (எங்கே ராமன் எங்கே சீதை) - எஸ். பி. பாலசுப்பிரமணியம்
- காதல் தேவன் - எஸ். பி. பாலசுப்பிரமண்யம், வாணி ஜெயராம்
# பிரம்மச்சாரி (1992 திரைப்படம்)

**பிரம்மச்சாரி** (*Brahmachari*) என்பது 1992 ஆண்டு வெளியான தமிழ் நகைச்சுவைத் திரைப்படம் ஆகும். முக்தா சீனிவாசன் இயக்கிய இப்படத்தில் நிழல்கள் ரவி மற்றும் கௌதமி ஆகியோர் முக்கிய வேடங்களில் நடித்துள்ளனர். எஸ். ரவி மற்றும் ஆர். கோவிந்த் ஆகியோரால் தயாரிக்கப்பட்ட இப்படத்திற்கு, தேவா இசை இசை அமைத்துள்ளார். 15 சனவரி 1992 இல் இப்படம் வெளியானது.
# பிரம்மச்சாரி (1992 திரைப்படம்)

## கதை

கணேசன் ( நிழல்கள் ரவி ) ஒரு திருமணமாகாத இளைஞன், விரைவில் திருமணம் செய்து கொள்ள விரும்புகிறான். கணேசனும் அவனது நண்பர் பஞ்சவர்ணமும் ( சார்லி ) ஏற்ற மணப்பெண்ணைத் தேடுகிறார்கள். பின்னர், கணேசன் சந்திக்கும் மாலதியை ( கௌதமி ) முதல் பார்வையிலேயே காதலிக்கிறான். அவன் எல்லா இடங்களிலும் அவளைப் பின்தொடர்கிறான். மேலும் அவளை திருமணம் செய்து கொள்ளும் விருப்பத்தைச் சொல்கிறான். முதலில், மாலதி இதை மறுத்தாலும், பின்னர் அவன் காதலை ஏற்றுக்கொள்கிறாள். மாலதி ஒரு பணக்கார குடும்பத்தைச் சேர்ந்தவள், அவளது தந்தை பெரிய திருவடி ( வெண்ணிற ஆடை மூர்த்தி ) தனக்கு ஒரு பணக்காரர் மருமகனாக வரவேண்டும் என்று விரும்புகிறார். ஆனால் கணேசனோ ஒரு ஏழை. துபாயில் இருந்து கணேசனின் மாமா ( ஜனகராஜ் ) வருகிறார், அவர் பணக்காரர் என்று காதலர்கள் நினைக்கிறார்கள். செய்தி அறிந்த திருவாடி அவர்களின் திருமணத்தை ஏற்பாடு செய்யுமாறு கேட்டுக்கொள்ளப்படுகிறார். அவரது மாமா துபாயில் ஒரு எளிய சிகையலங்கார நிபுணர் மட்டுமே. அவர் ஒரு பணக்காரர் என்ற பொய்யை மாலதி, கணேசன், அவரது மாமா ஆகியோர் திருமணத்தின் இறுதி வரை காப்பாற்ற முடிவு செய்கிறார்கள். பின்னர் என்ன நடக்கிறது என்பது கதையின் முக்கிய அம்சமாக அமைகிறது.
# பிரம்மச்சாரி (1992 திரைப்படம்)

## நடிகர்கள்

- நிழல்கள் ரவி கணேசனாக
- கௌதமி மாலதியாக
- சனகராஜ் கணேசனின் மாமாவாக
- வெண்ணிற ஆடை மூர்த்தி மாலதியின் தந்தை பெரியதிருவடியாக
- எஸ். எஸ். சந்திரன்
- சார்லி பஞ்சவர்ணமாக
- ஜெய்கணேஷ் தங்கராஜாக
- மனோரமா மாலதியின் பாட்டியாக
- சுலக்சனா கோகிலாவாக
- சங்கீதா
- குமரிமுத்து முத்துவாக
- கோகிலா மேரியாக
- வி. கோபாலகிருட்டிணன் கோபியாக
- ஒரு விரல் கிருஷ்ணா ராவ்
- பசி சத்யா
- சிவராமன்
- கருப்பு சுப்பையா
# பிரம்மச்சாரி (1992 திரைப்படம்)

## இசை

திரைப்படத்திற்கான பின்னணி இசை மற்றும் பாடல் ஆகியவற்றுக்கு திரைப்பட இசையமைப்பாளர் தேவா இசையமைத்துள்ளார். 1992 இல் வெளியான இந்த படத்தின் பாடல் பதிவில் வாலி, வைரமுத்து ஆகியோரால் எழுதப்பட்ட ஐந்து பாடல்கள் உள்ளன.
| 1 | "நான் தானே பிரம்மச்சாரி" | மனோ, குழுவினர் | வாலி | 4:13 |
| --- | --- | --- | --- | --- |
| 2 | "ஹார்ட்டு பீட்டு" | எஸ். பி. பாலசுப்பிரமணியம், சுவர்ணலதா, குழுவினர் | வைரமுத்து | 4:41 |
| 3 | "தென்காசி தென்னை" | மனோ, ஸ்வர்ணலதா | 4:26 |  |
| 3 | "வைகை நதி" | எஸ். என். சுரேந்தர், உமா ரமணன் | வாலி | 4:19 |
| 5 | "தமிழ்நாடு தாய்க்குலமே" | கிருஷ்ணராஜ் | 4:34 |  |
# முனவர் கணவாய்

**முனவர் கணவாய்** *(Munawar Pass)* இந்திய காசுமீரின் பிர் பஞ்சால் மலைத்தொடரில் அமைந்துள்ள ஒரு மலைப்பாதையாகும். பிர் கி காலி கணவாய்க்கு வடக்கே முனவர் கணவாய் அமைந்துள்ளது. இங்கிருந்து ராயௌரி நகரத்தை நன்கு பார்க்கமுடியும். 1965 ஆம் ஆண்டில் நடைபெற்ற கிப்ரால்டர் போர் நடவடிக்கையின் போது முனவர் கணவாய் சில கடுமையான சண்டைகளுக்கு சாட்சியம் அளித்தது. பாக்கித்தான் கொரில்லா படையினரால் மேற்கொள்ளப்பட்ட இந்நடவடிக்கைக்கு படைத்துறைத் தலைவர் முனவர் அவான் தலைமை தாங்கினார். ராயௌரி நகர பாதுகாப்பு அரணையும் இவர் கைப்பற்றினார். முனவரும் அவரது செயல்களும் இப்பகுதியில் ஒரு நாட்டுப்புறக் கதையாக மாறியது. கணவாய்க்கு உள்ளூர் மக்கள் முனவரின் பெயரைச் சூட்டினர். கணவாய்க்கான இப்பெயர் இன்று வரை தொடர்கிறது. உள்ளூர்மக்களைத் திரட்டிய முனவர் அவர்களை ஆயுதம் ஏந்தச்செய்து, இப்பிராந்தியம் முழுவதும் மறியல் செய்தார் கசனவி படையுடனான தீவிர நடவடிக்கைகள் காரணமாக உள்ளூர் இந்திய நிர்வாகம் இவரது தலைக்கு 1 இலட்சம் பணம் பரிசாக அறிவித்தது. இருப்பினும் முனவர் தனது படையினருடன் இந்தியர்களிடமிருந்து தப்பித்து 1965 ஆம் ஆண்டு நடைபெற்ற இந்தோ-பாக் போரின் தொடக்கத்தில் பாக்கித்தானுக்கு திரும்பினார்.
# போம் கிளெமென்டிப்

**போம் கிளெமென்டிப்** (*Pom Klementieff*, பிறப்பு: 3 மே 1986) என்பவர் பிரான்சு நாட்டு நடிகை ஆவார். இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான கார்டியன்ஸ் ஆப் தி கேலக்ஸி 2 (2017), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் மன்டிஸ் என்ற கதாபாத்திரத்தில் நடித்ததன் மூலம் அறியப்படும் நடிகை ஆவார்.
# போம் கிளெமென்டிப்

## ஆரம்ப கால வாழ்க்கை

இவர் 3 மே 1986 ஆம் ஆண்டில் கனடாவில் கியூபெக்கில் உள்ள கியூபெக் நகரில் ஒரு கொரிய தாய் மற்றும் பிரெஞ்சு-ரஷ்ய தந்தைக்கு மகளாகப் பிறந்தார். அங்கு இவர் பிரான்ஸ் அரசாங்கத்துடன் தூதராக பணிபுரிந்தார். இவர் ஒரு பிரான்சு நாட்டு குடியுரிமை பெற்றவர் என்பது குறிப்பிடத்தக்கது.
# போம் கிளெமென்டிப்

## திரைப்படத்துறை

இவர் 2007 ஆம் ஆண்டு பிரான்சு மொழி சுயாதீனத் திரைப்படமான 'அப்தேர் கிம்' என்ற திரைப்படத்தின் மூலம் நடிப்புத்துறைக்கு அறிமுகமானார். அதை தொடர்ந்து லூப் (2009) போன்ற சில பிரான்சு மொழித் திரைப்படங்களில் நடித்துள்ளார். 2013 ஆம் ஆண்டு 'ஓல்டுபோய்' என்ற திரைப்படத்தின் மூலம் ஹாலிவுட் திரைபபடத்துறையில் அறிமுகமானார்.  
இந்த திரைப்படம் இவருக்கு மிகப்பெரிய வெற்றியை கொடுத்தது. அதை தொடர்ந்து கார்டியன்ஸ் ஆப் தி கேலக்ஸி 2 (2017), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற பல திரைப்படங்களில் நடித்துள்ளார்.
# மேதகு

தயாரிப்பு நிர்வாகிகள் :
சி.குமார், தஞ்சை &
சுமேசு குமார், டென்மார்க்  
தயாரிப்பு நிர்வாக உதவி:
தங்க பிரபாகரன், சதீசு குமார், ஈஸ்வர் பாட்ஷா
|writer=கிட்டு, முத்து செழியன், திருக்குமரன்
|starring=லிசி ஆண்டனி
வினோத் சாகர்
குட்டி மணி
ஈஸ்வர் பாஷா
|music=பிரவீன் குமார்
|cinematography=ரியாஸ்
|editing=இளங்கோ
|studio=தமிழ் ஈழ திரைக்களம்
|distributor= பிஎஸ் வேல்யூ (ஓ.டி.டி தளம்)
|released=25 சூன், 2021
|country=இந்தியா
|language=தமிழ்
|budget= 60 லட்சம் இப்படத்தை மேதகு திரைக்களம் உலக தமிழர்கள் பேராதரவோடு தயாரித்துள்ளது. இப்படத்திற்கான இசை பிரவீன் என்பவரால் அமைக்கபட்டுள்ளது. ஆரம்பத்தில், இந்த திரைப்படம் நவம்பர் 26, 2020 அன்று வெளியாகும் என்று எதிர்பார்க்கப்பட்டது. ஆனால் கோரணி நச்சில்(Corona Virus) பெருந்தொற்றின் காரணமாகவும், சில சிக்கல்களின் காரணமாகவும் அது ஒத்திவைக்கப்பட்டு 2021 இல் வெளியிடப்படும் என்று கூறப்பட்டது. ஆனால் இறுதியாக 25 சூன் 2021 அன்று மேலதிக ஊடக சேவை இயங்குதளமான 'BS Value' மூலம் நேரடியாக வெளியிடப்பட்டு நேர்மறையான விமர்சனத்தைப் பெற்றது.
# மேதகு

## கதையின் சுருக்கம்

இந்த திரைப்படம் தமிழ் இனத்தை அடக்குவதற்காக தமிழீழத்தில் நடந்த உண்மையான நிகழ்வுகளைக் காட்டுகிறது, மேலும் இது இந்தியப் பெருங்கடல் தீவு நாடான (இலங்கையில்) சிறீலங்காவில் தமிழ் விடுதலைப் போராட்டத்தில் எப்படி, ஏன் தோன்றியது என்பது பற்றி பேசுகிறது. புகழ்பெற்ற தமிழர் தலைவர் பிரபாகரனின் எழுச்சி பற்றியும் இந்த படம் பேசுகிறது.
# மேதகு

## நடிகர்கள்

- குட்டி மணி (இளம் வயது தலைவர் பிரபாகரன்)
- ஈஸ்வர் பாஷா (புத்த பிக்கு)
- வினோத் சாகர் (இராட்சசன் புகழ்)
- லிசி ஆண்டனி (சிறீமா பண்டாரநாயக்கா)
- சந்திரசேகர் (பண்டாரநாயக்கா)
- ராஜா (வேலுப்பிள்ளை - பிரபாகரனின் அப்பா)
- ரிந்து ரவி (பார்வதியம்மாள் - பிரபாகரனின் அம்மா)
- அரங்கநாதன் (யாழ்ப்பாணம் மேயர் அல்பிரட் துரையப்பா)
- ஆண்டோ சிரியத் (செல்வநாயகம்)
- மதுனிகா (வினோதினி - பிரபாகரனின் அக்கா)
- விஜய் சவுந்தர் (கலாபதி)
- ஆனந்தன் (கிருபாகரன்)
- இமானுவேல் (குட்டிமணி)
- ஆனந்த் சவுந்தராஜன் (தங்கதுரை)
- சதிஸ் (மதிவாணன்)
- அஜய் ஆல்வின் (பொன். சிவகுமாரன்)
- ராஜவேல் பெருமாள் தெருக்கூத்து கலைஞராக
# மேதகு

## தயாரிப்பு

வேலுப்பிள்ளை பிரபாகரனின் ஆரம்பகால வாழ்க்கையை அடிப்படையாகக் கொண்டு 'மேதகு-1' முதல் பாகம் தயாரிக்கப்பட்டது. இந்த திரைப்படத்தினை உலகத்தமிழர்கள் நன்கொடை வாயிலாக மேதகு திரைக்களம் என்று நிறுவனம் உருவாக்கியிருந்தது. இந்நிறுவனம் தஞ்சை குகன் குமார், கவிஞர் திருக்குமரன் மற்றும் சுமேஸ்குமார் ஆகியோர் தலைமையில் நிர்வாகிக்கப்படும் தயாரிப்பு நிறுவனம் ஆகும். இது 60 இலட்சம் குறைந்த செலவில் உருவாக்கப்பட்டது. இந்த முதல் பாகமான மேதகு-1 இல் விடுதலை புலிகளின் தலைவர் பிரபாகரனாக நடிக்க நடிகர் குட்டி மணியும் இலங்கையின் முன்னாள் பிரதமர் பிரதமர் சிறிமாவோ பண்டாரநாயக்காவாக லிசி ஆண்டனியும் ஒப்பந்தம் செய்யப்பட்டனர். மேலும் இத்திரைப்படத்தில் இயக்குநராக கிட்டுவும், பிரவீன் குமார் இசையமைப்பாளராகவும், இளங்கோ படத் தொகுப்பாளராகவும் ஒப்பந்தம் செய்யப்பட்டனர். ரியாஸ் ஒளிப்பதிவை மேற்கொண்டார்.
# மேதகு

## பாடல்கள்

மேதகு திரைப்படத்திற்கு இசையமைத்தவர் பிரவீன் குமார் ஆவார்
| **வரிசை எண்.** | **பாடல்** | **பாடகர்கள்** | **வரிகள்** | **நீளம் (m:ss)** |  |
| --- | --- | --- | --- | --- | --- |
| 1 | வசந்தம் பூத்ததடி | உதய்பிரகாஷ் | தமிழீழ தேசியக்கவி. புதுவை இரத்தினதுரை | 03:52 |  |
| 2 | எட்டுத்தொகை ஏட்டுக்குள்ள | ரோஜா ஆதித்யா | கவிஞர் தி.திருக்குமரன் | 03:24 |  |
| 3 | உதிரம் வழிய | உதய்பிரகாஷ் | தி. கிட்டு | 03:14 |  |
| 4 | தாய் நிலமே | திவாகர் | தி.கிட்டு | 03:02 |  |
| 5 | பழி தீர்க்கவா | தி.கிட்டு & பிரவின் | தி.கிட்டு | 01:10 | } |
# மேதகு

## வெளியீடு

இப் படம் 26 நவம்பர் 2020 அன்று வெளியாகும் என்று எதிர்பார்க்கப்பட்டது. ஆனால் கோவிட்-19 பெருந்தொற்று காரணமாக, அது ஒத்திவைக்கப்பட்டு இறுதியாக 25 சூன் 2021 இல் மேலதிக ஊடக சேவை இயங்குதளமான 'BS Value' மூலம் வெளியிடப்பட்டது. படத்தின் முன்னோட்டம் அக்டோபர் 20 அன்று வெளியிடப்பட்டது. இது தமிழீழ விடுதலைப் புலிகளின் (LTTE) கொல்லப்பட்ட தலைவரின் வாழ்க்கை படம் என்பதை வெளிப்படுத்தியது. மேலும், அவரது ஆதரவாளர்கள் உலகளவில் டுவிட்டரில் #Methagu என்ற தமிழ் ஹேஷ்டேக்கை டிரெண்ட் செய்தனர். திரையுலக பிரபலங்கள் சத்யராஜ், வெற்றிமாறன், ஜி. வி. பிரகாஷ் குமார், நவீன், சசிகுமார் ஆகியோர் தங்களது டுவிட்டர் தளம் மூலம் படத்திற்கு ஆதரவு தெரிவித்தனர்.
# மேதகு

## வரவேற்பு

திரைக்கதை, இயக்கம் மற்றும் நடிகர்களின் நடிப்பைப் பாராட்டி விமர்சகர்களிடமிருந்து நேர்மறையான விமர்சனங்களுடன் படம் வெளியானது. ஆனந்த விகடனில் இருந்து ஒரு விமர்சகர், படம் ஒரு பாராட்டுக்குரிய முயற்சி, ஏனெனில் இது ஒரு சுதந்திரப் போராட்ட வீரரின் வெளிப்படையான வாழ்க்கையை சித்தரித்துள்ளது" என எழுதினார். பிலிம் கம்பேனியன் திரைப்பட விமர்சகர் பரத்வாஜ் ரங்கன், "எல்லா தவறுகளுடனும், இது இலங்கை அரசியலில் மட்டுமல்ல, தமிழக அரசியலிலும் மிகவும் முக்கியமான ஒரு நபரைப் பற்றிய ஒரு முக்கியமான வாழ்க்கை வரலாறு" என எழுதினார். இந்து தமிழ் நாளிதனில் எஸ். எஸ். லெனின் எழுதிய விமர்சனத்தில் "படத்தின் பட்ஜெட் காரணமாக ஆவணப் படத்தின் சாயல் சில இடங்களில் துருத்தலாகத் தெரிவதை சிறு குறையாகச் சொல்லலாம். ஆனால் ஈழ மக்களின் வலியையும் மொழியையும் திருத்தமாக சொன்ன அரசியல் பார்வையில், எளிமையும் செறிவுமான திரைக்கலையில் நிகழ்த்திக் காட்டியிருக்கும் முன்மாதிரிப் பாய்ச்சல் என ’மேதகு’ படத்தைப் பாராட்டலாம்." என பாராட்டியுள்ளார். தினமணி நாளிதழின் நசிகேதன், "இந்தப் படம் உண்மையைச் சித்தரித்ததால், படம் மக்களால் ரசிக்கப்பட்டது" என எழுதினார்.
# மேதகு

## தொடர் பாகங்கள்

மேதகு இரண்டாம் பாகம் மேதகு 2 என்ற தலைப்பில் 19 ஆகத்து 2022 அன்று tamilsott.com என்ற தளத்தில் வெளியாகிறது. மேதகு மூன்றாம் பாகம் வரப்போவதாக மேதகு இரண்டாம் பாகம் திரைப்பட முடிவில் காட்டப்படுகிறது.
# கி. இராகவன்

**கே. இராகவன்** (K. Raghavan) (2 திசம்பர் 1913 - 19 அக்டோபர் 2013), **இராகவன் மாஸ்டர்** என்றும் அழைக்கப்படும் இவர், மலையாள இசை அமைப்பாளராக இருந்தார். ஜி. தேவராஜன், வெ. தட்சிணாமூர்த்தி, பாபுராஜ் ஆகியோருடன், இவர் பெரும்பாலும் மலையாளத் திரைப்பட இசையின் மறுமலர்ச்சிக்கு பெருமை பெற்றார். மலையாளத் திரைப்படப் பாடல்களை அதன் சொந்த தாளங்கள் மற்றும் பாணிகளுடன் பங்களிப்பதில் முன்னோடியாக இருந்தார். அதுவரை மலையாளத் திரைப்படப் பாடல்கள் பிரபலமான இந்தி மற்றும் தமிழ் திரைப்படப் பாடல்கள் மற்றும் பழைய பாரம்பரிய கிருதிகளின் அடிப்படையில் இருந்தன. இவர், மலையாளத் திரைப்பட இசைக்கு ஒரு புதிய திசையையும் அடையாளத்தையும் கொடுத்தார். மலையாளத் திரைப்படங்களில் சுமார் 400 பாடல்களுக்கு இசையமைத்த இவர் கிட்டத்தட்ட நான்கு தசாப்தங்களாக மலையாளத் திரையுலகில் தீவிரமாக இருந்தார்.
# கி. இராகவன்

## சொந்த வாழ்க்கை

இவர், நாட்டுப்புற பாடகர் எம். கிருட்டிணன், நாராயணி ஆகியோருக்கு 1913 திசம்பர் 2 அன்று வடக்கு மலபாரிலுள்ள தலச்சேரியில் பிறந்தார். (மறைந்த) யசோதாவை மணந்த இவருக்கு மூன்று மகள்கள் மற்றும் இரண்டு மகன்கள் உட்பட ஐந்து குழந்தைகள் இருந்தனர். இவர் தனது 99 வயதில் 19 அக்டோபர் 2013 அன்று தலச்சேரியில் காலமானார்.
# கி. இராகவன்

## ஆரம்ப கால வாழ்க்கை

இராகவன், சென்னை மாகாணத்தில் (இன்றைய கேரளா) கண்ணூருக்கு அருகிலுள்ள தலச்சேரியில் எம். கிருட்டிணன், நாராயணிக்கு 1913 இல் பிறந்தார். இவர், தனது சிறுவயதிலிருந்தே பாரம்பரிய இசையைப் படிக்கத் தொடங்கினார். மேலும் ஒரு நல்ல கால்பந்து வீரராகவும் இருந்தார். சென்னை, அனைத்திந்திய வானொலியில் தம்புராக் கலைஞராக இவரது தொழில் வாழ்க்கை தொடங்கியது. 1950ஆம் ஆண்டில் இவர் கோழிக்கோடு வானொலிக்கு மாற்றப்பட்டார். அங்கு இவர் திரைப்படக் கலைஞர்களுடன் தொடர்பு கொண்டார்.
# கி. இராகவன்

## தொழில்

இராகவன் 1954ஆம் ஆண்டு *நீலக்குயில்* திரைப்படத்தின் மூலம் மலையாளத் திரைப்பட இசையில் ஒரு புதிய போக்கை அமைத்தார். புகழ்பெற்ற பாடலாசிரியரும், இவரது நண்பருமான பு. பாஸ்கரன் படத்தின் பாடல்களை எழுதினார். ஒரு பாடலுக்காக இராகவனே குரல் கொடுத்துள்ளார். *கயலரிகாத்து வலயெரின்ஜாப்போல்* பாடல் பெரிய வெற்றியைப் பெற்றது.
# கி. இராகவன்

## இசை வாழ்க்கை

நாற்பதாண்டுகளுக்கும் மேலாக நீடித்த ஒரு வாழ்க்கையில், அறுபதுக்கும் மேற்பட்ட மலையாள படங்களுக்கு இசையமைத்துள்ளார். மேலும் இவரது பல இசையமைப்புகள் மலையாளத்தில் எப்போதும் இரசிக்கப்படும் பாடல்களாக இருந்தது. இவர், நாட்டுப்புறக் கூறுகளை மலையாளத் திரைப்பட இசையில் செலுத்தினார். மேலும் இவரது பழமையான மெல்லிசைகள் அன்றைய பிரபலமான இந்தி தாளங்களை பின்பற்றும் போக்கை மாற்றியமைத்தன. கேரள மக்கள் கலைக் கழகம், அனைத்திந்திய வானொலி போன்றவற்றில் ஒலிப்பரப்பட்ட நாடகங்களுக்கும் பாடல்களை இயற்றினார். மலையாளத் திரைப்பட இசைக்கு பலவிதமான குரல்களை முயற்சிக்க இவர் துணிந்தார். அவர்களில் பலர் புதியவர்கள். கே. ஜே. யேசுதாஸ், பி. ஜெயச்சந்திரன், மெகபூப், கே. பி. பிரம்மானந்தன், பாலமுரளிகிருஷ்ணா, எம். எல். வசந்தகுமாரி, ஏ. பி. கோமலா, காயத்ரி சிறீகிருட்டிணன், சாந்தா பி நாயர், ஏ. எம். ராஜா, கேபி உதயபானு, எம். ஜி. இராதாகிருட்டிணன், பி. பி. ஸ்ரீனிவாஸ், வாணி ஜெயராம், ஜிக்கி, வி. டி. முரளி, எம். ஜி. ஸ்ரீகுமார், சித்ரா, சுஜாதா மோகன் போன்ற அனைவரும் இவரது இசையில் பாடியுள்ளனர்.
# சாந்தா பி. நாயர்

**சாந்தா பி. நாயர்** (Santha P. Nair) (6 பிப்ரவரி 1929 - 26 சூலை 2008) மலையாளத் திரையுலகில் பின்னணி பாடகியாக இருந்தார். இவர் கேரளாவின் திரிச்சூரில் வசித்து வந்தார் .
# சாந்தா பி. நாயர்

## ஆரம்ப கால வாழ்க்கை

திரிச்சூரிலுள்ள பிரபலமான அம்பாடி குடும்பத்தில் வாசுதேவ போதுவால், இலட்சுமி ஆகியோரின் ஐந்து குழந்தைகளில் ஒருவராக பிறந்தார். இவர், மிகச் சிறிய வயதிலேயே தனது திறனைக் காட்டினார். சென்னை, இராணி மேரிக் கல்லூரியில் தனது கல்வியைப் பெற்றார்.
# சாந்தா பி. நாயர்

## பாடும் தொழில்

பின்னணி பாடலுக்குள் நுழைவதற்கு முன்பு கோழிக்கோடு, அனைத்திந்திய வானொலியில் பணிபுரிந்து வந்தார். (1953) *திரமாலா* படத்தின் மூலம் மலையாளத் திரையுலகில் நுழைந்தார். இசையமைப்பாளர் விமல் குமாரின் இசையில் இவரது முதல் பாடல் 'அம்மாதன் தங்கக்குடமே' என்ற தாலாட்டு பாடல் வெளிவந்தது. இவர் 1951 முதல் 1967 வரை நூற்றுக்கணக்கான மலையாளப் படங்களில் பாடினார். இவர் கர்நாடக இசையில் சமமான புலமை பெற்றவராக இருந்தார். பல இசை நிகழ்ச்சிகளையும் நடத்தினார். ஒருமுறை, சலில் சௌதுரி இல்லாத நிலையில், இவர் இயக்குநர் இராமு கரியத்துக்காக *மாக்கத்து போய் வரம் மானதே* என்ற பாடலை இயற்றினார். அதைக் கேட்ட சலீல் சௌத்ரி பாடலில் மாற்றம் ஏதும் செய்யாமல் படத்தில் இடம்பெறச் செய்தார்.  
செம்மீன் படப்பாடல்களை பாடினார். எஸ். ஜானகியுடன் இணைந்து 1961 ஆம் ஆண்டில் வி சிதம்பரநாத்தின் *முறப்பென்னு* படத்திற்காக பாடிய *கடவத்து தோனி அடுத்தாபோல்* பாடல் இவரது கடைசி பாடலாக இருந்தது. ஒரு நிகழ்ச்சிக்காக ஜவகர்லால் நேருவுக்கு முன் வந்தே மாதரம் பாடும் வாய்ப்பு இவருக்கு கிடைத்தது.
# சாந்தா பி. நாயர்

## விருதுகள்

மலையாள மெல்லிசையில் பங்களித்ததற்காக இவர் 1987ஆம் ஆண்டில் சங்கீத நாடக அகாதமி விருது பெற்றார். 2005ஆம் ஆண்டில் இவருக்கு சங்கீத நாடக அகாதமி கூட்டாளர் என்ற கௌரவம் வழங்கப்பட்டது. இவருக்கு 'கைரளி சுவராலயா வாழ்நாள் சாதனையாளர்' விருதும், 'இலக்ஸ் ஏசியாநெட் வாழ்நாள் சாதனையாளர்' விருதும் வழங்கப்பட்டது.
# சாந்தா பி. நாயர்

## தனிப்பட்ட வாழ்க்கை

இவர், மலையாளத் திரைக்கதை எழுத்தாளர் கை. பத்மநாபன் நாயரை மணந்தார். இவர் தனது 79ஆவது வயதில் 2008இல் இறந்தார். இவரது மகள் இலதா ராஜுவும், மருமகன் ஜே. எம். ராஜுவும் மலையாளத் திரைப்படங்களில் பின்னணிப் பாடகர்களாக உள்ளனர் . இவரது பேரன் ஆலப் ராஜு மலையாளம் மற்றும் தமிழ்த் திரைப்படங்களில் பின்னணி பாடகராக இருக்கிறார்.
# கை. பத்மநாபன் நாயர்

**கை. பத்மநாபன் நாயர்** (K. Padmanabhan Nair) (1919-1990) ஒரு இந்திய திரைப்பட இயக்குனராகவும், மலையாளத் திரைப்படங்களில் திரைக்கதை எழுத்தாளருமாவார். ஏறக்குறைய 20 திரைப்படங்களுக்கு உரையாடல், கதை திரைக்கதை எழுதியுள்ளார். 1960களில் 5 மலையாளத் திரைப்படங்களையும் இயக்கியுள்ளார். இவர் 1990இல் இறந்தார்.
# கை. பத்மநாபன் நாயர்

## தனிப்பட்ட வாழ்க்கை

1919ஆம் ஆண்டில் பையனூர் கைத்தறி இராமன் நம்பியார், குட்டியம்மா ஆகியோருக்கு பிறந்தார். இவர் 1944 முதல் அனைத்திந்திய வானொலியில்]] பணியாற்றினார். *தச்சோலி ஒத்தேனன், குஞ்சாலிமரக்கார்* ஆகிய கதைகளுக்கு கேரள மாநில விருதுகளைப் பெற்றார். மலையாளத் திரைப்பட பின்னணிப் பாடகியான சாந்தா பி. நாயரை திருமணம் செய்து கொண்டார். இவர்களுக்கு பாடகி இலதா ராசு என்ற மகள் உள்ளார். பின்னணிப் பாடகர் ஜே. எம். இராசு இவரது மருமகனாவார். இவரது பேரன் ஆலாப் இராசுவும் பின்னணி பாடகராவார்.
# நோவ்ரா அல் நோமன்

**நோவ்ரா அல் நோமன்** ஓர் ஐக்கிய அரபு அமீரகத்தை சேர்ந்த அறிவியல் புனைவு கதை எழுத்தாளர்.
# நோவ்ரா அல் நோமன்

## ஆரம்ப கால வாழ்க்கை

அல் நோமன் ஐக்கிய அரபு அமீரக பல்கலைக்கழகத்தில் ஆங்கிலம் பயின்றார்.சார்ஜாவின் அமெரிக்க பல்கலைக்கழகத்தில் மொழிபெயர்ப்பில் முதுகலைப் பட்டம் பெற்றார். 2013 ஆம் ஆண்டு நடைபெற்ற அபுதாபி சர்வதேச புத்தகக் கண்காட்சியில் ஐக்கிய அரபு அமீரகத்தை பிரதிநிதித்துவப்படுத்தினார்.
# நோவ்ரா அல் நோமன்

## நாவல்கள்

இவரது முதல் நாவலான *அஜ்வான்* 2012 ஆம் ஆண்டில் வெளியிடப்பட்டது. இந்த புத்தகம் 2013 ஆம் ஆண்டில் எடிசலாட் குழந்தைகளுக்கான சிறந்த புத்தகத்திற்கான விருதை பெற்றது. "*'தனது மகள் படிக்க அரபி மொழியில் இளம் வயது அறிவியல் புனைவுகதைகள் பார்க்க முடியவில்லை"* என்பதால் தான் இந்த நாவலை எழுதியதாக அல் நோமன் கூறினார். மேலும் பதின்வயது புனைவுகதை மற்றும் அறிவியல் புனைவுகதை இரண்டும் அரபியில் இல்லை என்றும் குறிப்பிட்டார்.  
*அஜ்வான்* நாவலின் தொடர்ச்சி *மண்டான்* என்ற பெயரில் 2014 ஆம் ஆண்டில் வெளியிடப்பட்டது.
# நோவ்ரா அல் நோமன்

## படைப்புகள்

- *குட்டா குட்னா* (காட்டன் தி கிட்டன்) குழந்தைகளுக்கான விளக்கப்படம் புத்தகம் 2010, கலிமத்
- *குன்ஃபுத் கிவி* (கிவி தி ஹெட்ஜ்ஹாக்), குழந்தைகளுக்கான விளக்கப்படம் புத்தகம் 2010, கலிமத்
- ( *அஜ்வான்* ) நாவல், 2012, *நஹ்தெட்* மிஸ்ர் ,
- ( மண்டான்), நாவல், 2014, *நஹ்தெட்* மிஸ்ர்,
# ஆனந்த் சாகர்

**ஆனந்த் சாகர்** (Anand Sagar) என்பது மகாராட்டிரத்தின் செகானில் உள்ள ஒரு கட்டிட வளாகம், ஏரி மற்றும் சுற்றுலாத் தலமாகும். உள்ளூர் நீர்வளப் பிரச்சினைகளைத் தீர்ப்பதற்காக ஸ்ரீ கஜனன் மகாராஜ் மந்திர் அறக்கட்டளையால் இந்த இடம் கட்டப்பட்டது, பின்னர் இது சுற்றுலாத் தலமாகவும் புனித யாத்திரைத் தலமாகவும் மாறியுள்ளது.
# ஆனந்த் சாகர்

## அமைப்பின் விவரிப்பு

ஆனந்த் சாகரில் உள்ள இந்த வளாகம் செகானில் வேலைவாய்ப்புகளை உருவாக்குவதற்கும், சுற்றுலா வருவாயைக் கொண்டுவருவதற்கும், தண்ணீர் தேவைக்கான நம்பகமான, எளிதான உறுதியளிப்பை வழங்குவதற்கும் ஒரு வழிமுறையாக ஸ்ரீ கஜனன் மகாராஜ் மந்திர் அறக்கட்டளையால் கட்டப்பட்டது. இந்த திட்டத்தின் ஆரம்ப செலவின மதிப்பீடு &nbsp;கோடி ஆகும்.  
இந்தத் தளம் ஒரு செயற்கை ஏரி மற்றும் பல கட்டிடங்களைக் கொண்டுள்ளது. தற்போதுள்ள கட்டிட வளாகத்தில் தோட்டங்கள், பொழுதுபோக்கு அமைப்புகள், ஒரு அடுக்கு இருக்கை அரங்கம் மற்றும் கோயில்கள் உள்ளன. இந்த ஏரியானது அருகிலுள்ள ஆற்றில் இருந்து தண்ணீர் எடுப்பதன் மூலம் உருவாக்கப்பட்டது. செகானின் நீர் வளங்களை சிறப்பாக நிர்வகிக்கவும் அனுமதிக்கிறது.  
ஆனந்த் சாகர் இந்தியாவில் பல வளாகங்களுக்கு ஒரு மாதிரியாக பயன்படுத்தப்பட்டது.
# அன்டர் கோட்டை

**அன்டர் கோட்டை** (Antur Fort) என்பது இந்தியாவின் மகாராட்டிர மாநிலத்தில் அவுரங்காபாத் மாவட்டத்தில் கன்னட் தாலுகாவில் சிம்னபூர் கிராமத்திற்கருகில் உள்ள ஒரு கோட்டை ஆகும். இந்த நினைவுச்சின்னம் மகாராஷ்டிரா மாநில, தொல்பொருள் துறையால் பாதுகாக்கப்படுகிறது.
# அன்டர் கோட்டை

## வரலாறு

இந்த கோட்டை 15 ஆம் நூற்றாண்டின் நடுப்பகுதியில் ஒரு மராட்டியத் தலைவரால் கட்டப்பட்டு பின்னர் அவரது பெயர் கொண்டு அழைக்கப்பட்டதாகக் கூறப்படுகிறது. இது சிம்னாபூர் கிராமத்தில் வசிக்கும் டோன் சமூகத்தால் உருவாக்கப்பட்ட கோட்டை என்றும் கூறப்படுகிறது. இக்கோட்டையின் அமைவிடத்திற்கு கிழக்கில் நாகபூர் மற்றும் ஜல்னா, மேற்கில் மெகவர் மற்றும் சாலிசுகான், வடக்கே அன்டூர் மற்றும் புர்ஹான்பூர் மற்றும் தெற்கில் தெளலதாபாத் மற்றும் அகமத்நகர் ஆகியவை அமைந்துள்ளன. இந்த இடங்களின் திசையைக் குறிக்கும் ஒரு கல்வெட்டு உள்ளது. இந்தக் கல்வெட்டானது கோட்டை முர்தாசா நிஜாம் சாவின் ஆட்சியில் கட்டப்பட்டதாகக் கூறுகிறது. கோட்டைக்குள் ஒரு சிறிய மசூதியில் பாரசீக கல்வெட்டு ஒன்று உள்ளது. இந்தக் கல்வெட்டானது இக்கோட்டை் இசுமாயில் உசைனால் கட்டப்பட்டது என்று குறிப்பிடுகிறது.
# அன்டர் கோட்டை

## அமைப்பு

கோட்டை அமைந்திருக்கும் மலையானது கிட்டத்தட்ட சதுர வடிவத்திலும், ஒரு மைல் சுற்றளவிலும் உள்ளது. இது 700 அடி உயரத்தில் இயற்கையான மேலடுக்கைக் கொண்டுள்ளது&nbsp;மூன்று பக்கங்களில் உயரமான மறைவையும், தெற்கில் செயற்கையாக வடிவமைக்கப்பட்ட மதிலையும் கொண்டுள்ளது. இரண்டு சுவர்கள் இடையே கோட்டைகளுடன், ஒன்றுக்கொன்று குறுகிய தூரத்தில் மலையின் நெற்றிப்பகுதியைச் சுற்றி அமைக்கப்பட்டுள்ளன. மேலும், நுழைவாயிலானது வலுவான தேக்கு மர வாயில்களால் பாதுகாக்கப்பட்டுள்ளது.
# உன்னை வாழ்த்திப் பாடுகிறேன்

***உன்னை வாழ்த்திப் பாடுகிறேன்*** (*Unnai Vaazhthi Paadugiren*) என்பது 1992 ஆண்டு வெளியான தமிழ் காதல் திரைப்படம் ஆகும். ஸ்ரீதேவ் இயக்கிய இப்படத்தில் பார்த்திபன், சுமன் ரங்கநாதன், மோகினி ஆகியோர் முக்கிய வேடங்களில் நடித்தனர். டி. பி. கோவைத்தம்பி தயாரித்த இப்படத்திற்கு இளையராஜா இசை அமைத்தார். 1992 பெப்ரவரி 14 அன்று படம் வெளியானது.
# உன்னை வாழ்த்திப் பாடுகிறேன்

## கதை

இரவி ( பார்த்திபன் ), வாகன பழுதுபார்க்கும் தொழில் செய்யும் ஒரு ஏழை. அவன் பணிமனையில் வேலை செய்து தனது தாயுடன் வசிக்கிறான். மேலும் அவன் பணக்கார பெண்ணான பிரியாவை ( சுமன் ரங்கநாதன் ) ஆழமாக காதலிக்கிறான். பிரியா அவனை வெறுக்கிறாள் மேலும் இரவியும், பிரியாவும் ஏற்கனவே திருமணமானமாகி மண முறிவு பெற்றவர்கள் எனபது பின்னோக்கிய காட்சிகள் வழியாக தெரியவருகிறது. ஏனெனில் அவன் தன் தாய் இறந்துவிட்டார் என்று பொய் சொள்கிறான். இதனால் கோபப்படும் பிரியா தனது காதல் திருமணத்திற்கு பிறகு அவனுடன் வாழ்வதற்கு பதிலாக தன் பெற்றோருடனே இருந்துவிடுகிறாள். இதற்கிடையில், ஆஷா ( மோகினி ) என்ற மற்றொரு பணக்கார பெண், இரவியை காதலிக்கிறாள், அவள் அவனுக்கு தன் ஆசையை வெளிப்பபடுத்துகிறாள். அவன், உண்மையில், தான் பிரியாவின் கணவன் என்றும், அவளுடன் வாழ்வதற்காக அவளை சமாதானப்படுத்த முயல்வதாக இரவி அவளிடம் கூறுகிறான்.  
ரவி, பிரியா, ஆஷாவுக்கு என்ன நடக்கிறது என்பதுதான் மீதமுள்ள கதை.
# உன்னை வாழ்த்திப் பாடுகிறேன்

## நடிகர்கள்

- பார்த்திபன் ரவியாக
- சுமன் ரங்கநாதன் பிரியாவாக
- மோகினி ஆஷாவாக
- வி. கே. ராமசாமி
- நாசர் ஆஷாவின் தந்தையாக
- மனோரமா இரவியின் தாயாக
- சங்கீதா பிரியாவின் தாயாக
- செந்தில்
- குமரிமுத்து
- எம். ஆர். கே.
- டைப்பிஸ்ட் கோபு
- வாசு
- பிரபுதேவா (சிறப்புத் தோற்றம் )
# உன்னை வாழ்த்திப் பாடுகிறேன்

## இசை

திரைப்படத்திற்கான பின்னணி இசை மற்றும் பாடல் இசை ஆகியவற்றை இசையமைப்பாளர் இளையராஜா மேற்கொண்டார். 1992 இல் வெளியான இந்த படல் பதிவில், வாலி, கங்கை அமரன், நா காமராசன், முத்துலிங்கம், பிறைசூடன், மு. மேத்தா ஆகியோர் எழுதிய ஆறு பாடல்கள் இருந்தன.
| 1 | 'இப்போதும் நிப்பேன்' | மனோ | 4:57 |  |
| --- | --- | --- | --- | --- |
| 2 | 'ஓ ஓ ஓ காலை' | எஸ். ஜானகி | 4:46 |  |
| 3 | 'ஒரு மாலை சந்திரன்' | எஸ். பி. பாலசுப்பிரமணியம், மின்மினி | 4:52 |  |
| 4 | 'ஒரு ராகம்' | கே. ஜே. யேசுதாஸ், எஸ். ஜானகி | 5:00 |  |
| 5 | 'தாலாட்டு சொன்னவளோ' | அருண்மொழி | 1:26 |  |
| 6 | 'உன்னை வாழ்த்தி' | கே. ஜே. யேசுதாஸ் | 4:50 | } |
# நூர் பானோ (அரசியல்வாதி)

**பேகம் நூர் பானோ** *(Begum Noor Bano)* ஓர் இந்திய அரசியல்வாதி ஆவார். இவர் இந்திய நாடாளுமன்றத்தின் 11 வது மக்களவை மற்றும் 13 வது மக்களவையில் நாடாளுமன்ற உறுப்பினராக பணியாற்றினார். இவர் இரண்டு முறையும் இந்திய தேசிய காங்கிரஸ் கட்சியின் சார்பில் ராம்பூரிலிருந்து மக்களவைக்கு தேர்ந்தெடுக்கப்பட்டார்.
# நூர் பானோ (அரசியல்வாதி)

## ஆரம்பகால வாழ்க்கை மற்றும் கல்வி

பேகம் நூர் பானோ மெஹ்டப் **ஸமனி பேகம்,** லோகரு மாகாணத்தின் கடைசி நவாப்பான அமின் உத்-தின் அகமது கான் என்பவரின் மகள் ஆவார். இவரது தாயார் சவுகத் ஜெஹன் பேகம் ஆவார். , லோகரு ஒரு சுதேசி அரசுக்கும் இப்போது, பிவானி மாவட்டத்தில் உள்ளது.இவர் 1939 ஆம் ஆண்டு நவம்பர் 11 அன்று பிறந்தார். இவர் ஜெய்ப்பூரில் உள்ள எம்ஜிடி பெண்கள் பொதுப் பள்ளியிலிருந்து தனது ஆரம்பக் கல்வியைப் பெற்றார்.
# நூர் பானோ (அரசியல்வாதி)

## தனிப்பட்ட வாழ்க்கை

பேகம் நூர் செய்யத் சுல்பிக்கர் அலி கான் என்பவரை ராம்பூரில் 1956 ஆம் ஆண்டு ஜூன் 2 அன்று திருமணம் செய்தார். இவர்களுக்கு மூன்று குழந்தைகள் இருக்கிறார்கள்.
# சே நா சுப்ரமண்யன்

**சேகரிபுரம் நாராயணன் சுப்ரமண்யன்** (S. N. Subramayan) (பிறப்பு: மார்ச் 16, 1960) லார்சன் & டூப்ரோவின் தலைமை நிர்வாக அதிகாரி மற்றும் நிர்வாக இயக்குநர் ஆவார். அவர் 1 ஜூலை 2017 அன்று திரு அனில் மணிபாய் நாயக்கிடமிருந்து இந்த நிர்வாகத்தைப் பெற்றார். சே நா சுப்பிரமணியன் மேலும் எல் டி ஐ மற்றும் எல் & டி தொழில்நுட்ப சேவைகள், எல் & டி மெட்ரோ (ஐதராபாத்) இரயில் வாரியங்களின் செயல் அல்லாத தலைவர் ஆகிய பதவிகளை வகித்ததோடு இந்திய பன்னாட்டு தகவல் தொழில்நுட்பம் மற்றும் ஒப்பந்த சேவைகள் மூலம் பணிக்கமர்த்தும் நிறுவனமான மைண்ட்ட்ரீயின் துணைத்தலைவர் பதவியை மார்ச் 2019 அன்று வாய்க்கப்பெற்றார்.  
சூலை 2011 இல், சே. நா. சுப்ரமண்யன் எல் அண்ட் டி வாரியத்தில் முழுநேர இயக்குநராக நியமிக்கப்பட்டு வாரியத்தின் உறுப்பினராகவும், மூத்த நிர்வாக துணைத் தலைவராகவும் (கட்டுமானம்) நியமிக்கப்பட்டார்.
# சே நா சுப்ரமண்யன்

## தனிப்பட்ட வாழ்க்கை

சே. நா. சுப்ரமண்யன் பொருளாதாரத்தில் முதுகலைப் பட்டதாரியும் மற்றும் சென்னைப் பல்கலைக்கழகத்தின் ஸ்டெல்லா மேரிஸ் கல்லூரியிலிருந்து தங்கப் பதக்கம் வென்ற திருமதி மீனா சுப்ரமண்யனை மணந்தார். இந்த தம்பதியருக்கு சுஜய் மற்றும் சூரஜ் என்ற இரண்டு மகன்கள் உள்ளனர். மேற்கத்திய பாரம்பரிய இசை மற்றும் கிரிக்கெட்டிலும் அவருக்கு மிகுந்த ஆர்வம் உண்டு.
# கே. இராகவன் பிள்ளை

கே.ராகவன் **பிள்ளை** (1920-1987) இந்தியாவின் கேரளாவின் எழுத்தாளரும், அறிஞருமாவார்.  
நன்கு அறியப்பட்ட புதின ஆசிரியரான இவர் 1920 நவம்பரில் கோட்டயம் மாவட்டத்தில் செங்கன்னூருக்கு அருகிலுள்ள புலியூரில் என்.சங்கரன், இலட்சுமி ஆகியோருக்குப் பிறந்தார். இவர்,சமசுகிருதத்தில் முதுகலைப் பட்டம் பெற்ற பிறகு, இண்டனில் முனைவர் பட்டம் பெற்று, 1948 முதல் 1951 வரை ஆராய்ச்சி உதவியாளராகப் பணியாற்றினார்.  
கேரளா திரும்பியதும், 1951-1955 க்கு இடையில் திருவனந்தபுரம் பல்கலைக்கழகக் கல்லூரியில் சமசுகிருதத விரிவுரையாளராகவும், பின்னர் 1956 முதல் 1958 வரை சான் பிரான்சிஸ்கோவின் ஆசிய ஆய்வுகள் கழகத்தில் பேராசிரியராகவும் பணியாற்றினார். 1958 முதல் திருவனந்தபுரத்தின் கையெழுத்துப் பிரதி நூலகத்தின் பாதுகாவலராகவும், தலைவராகவும் இருந்த இவர், 1966ஆம் ஆண்டு வரை, கீழை ஆராய்ச்சி நிறுவனம் மற்றும் கையெழுத்துப் பிரதி நூலகத்தின் இயக்குநரானார். 1982 இல் அந்தப் பதவியை விட்டு விலகினார்.  
1955 ஆம் ஆண்டில் கல்வி நிபுணர்களின் தூதுக்குழுவின் உறுப்பினராக சீனாவுக்கு சென்றார். மேலும் இவர் பல கல்வி அமைப்புகள் மற்றும் குழுக்களில் உறுப்பினராக இருந்தார். இவர் ஏப்ரல் 25, 1987 அன்று இறந்தார்.
# இன்னிசை மழை

**இன்னிசை மழை** (*Innisai Mazhai*) என்பது 1992 ஆண்டு வெளியான தமிழ் காதல் திரைப்படம் ஆகும். ஷோபா சந்திரசேகர் இயக்கிய இப்படத்தில் நீரஜ், பர்வீன், விவேக், புதுமுகம் சுதாகர் ஆகியோர் முக்கிய வேடங்களில் நடித்தனர். விஜய் தயாரித்த இப்படத்திற்கு இளையராஜா இசை அமைத்தார். இப்படம் 1992 ஏப்ரல் 12 இல் இப்படம் வெளியானது.
# இன்னிசை மழை

## கதை

விஜய் (நீரஜ்), மம்தா (பர்வீன்), மைக்கேல் ( விவேக் ), சரவணன் (சுதாகர்) ஆகியோர் ஒரே இசைக் குழுவைச் சேர்ந்தவர்களாவர். மைக்கேலும் சரவணனும் மம்தாவை காதலிக்கிறார்கள். ஆனால் மம்தா விஜயை நேசிக்கிறாள். விஜய் காதலை வெறுக்கிறான். அவளுடைய காதலை நிராகரிக்கிறான். அவனது வார்த்தைகளால் வருந்திய, மம்தா தற்கொலைக்கு முயற்சிக்கிறாள். விஜய்யின் தந்தை அவனை தனியாளாக வளர்த்தார். அவனுக்கு அவனது தாயாரைத் தெரியாது. எனவே அவனது தந்தை, உண்மையில், மைக்கேலின் தாய் யார் என்பதை அவனது வெளிப்படுத்துகிறார். இறுதியாக, விஜய் மம்தாவின் அன்பைப் புரிந்துகொண்டு அவளுடைய காதலை ஏற்றுக்கொள்கிறான்.
# இன்னிசை மழை

## நடிகர்கள்

- நீரஜ் விஜையாக
- பர்வீன் மம்தாவாக
- விவேக் மைக்கேலாக
- சுந்தர் சரவணனாக
- வினோத் சுரேசாக
- எஸ். ஏ. சந்திரசேகர்
- ஜெய்கணேஷ் மத்தாவின் தந்தை செபாஸ்டியனாக
- பிரசன்னா விஜையின் தந்தையாக
- சங்கீதா மைக்கேலின் தாயாக
- சுதா மம்தாவின் தாயாக
- குமரிமுத்து
- கணேஷ்ரோ
- ஜெயபால்
- ஜோசப்
- சூப்பர் சுப்பராயன்
- அஜய் ரத்னம்
# இன்னிசை மழை

## இசை

படத்தின் பின்னணி இசை மற்றும் பாடல் இசை ஆகியவற்றை இசையமைப்பாளர் இளையராஜா மேற்கொண்டார். 1992 இல் வெளியிடப்பட்ட ஒலிப்பதிவில், வாலி எழுதிய ஒன்பது பாடல்கள் இருந்தன.
| 1 | 'அடி நேற்றிரவு' | எஸ். பி. பாலசுப்பிரமணியம், எஸ். ஜானகி | 4:47 |  |
| --- | --- | --- | --- | --- |
| 2 | 'தூரி தூரி மனதில் ஒரு தூரி' | எஸ். பி. பாலசுப்ரமண்யம், ஷோபா சந்திரசேகர் | 4:33 |  |
| 3 | 'ஹெலோ ஹெலோ' | மைதிலி | 5:14 |  |
| 4 | 'மங்கை நீ' | இளையராஜா, எஸ். என். சுரேந்தர் | 4:15 |  |
| 5 | 'ஒரு பச்சைக் கொடி' | சித்ரா | 4:27 |  |
| 6 | 'ஒரு ராக' | எஸ். பி. பாலசுப்பிரமண்யம், எஸ். ஜானகி | 5:47 |  |
| 7 | 'தெற்கே பிறந்த' | எஸ். பி. பாலசுப்ரமண்யம் | 5:09 |  |
| 8 | 'வா வா கண்மணி' | எஸ். பி. பாலசுப்பிரமண்யம், எஸ். ஜானகி | 7:49 |  |
| 9 | 'வா வா மன்னவா' | எஸ். பி. பாலசுப்பிரமண்யம், எஸ். ஜானகி | 5:40 | } |
# வம்சி

**வம்சி** (Vamsy) (1956 நவம்பர் 20) என்பவர் இந்தியத் திரைப்பட இயக்குநரும், திரைக்கதை எழுத்தாளரும், இசையமைப்பாளருமாவார். இவர், தெலுங்குத் திரைப்படத்துறையுலகில் பணிபுரிகிறார். 1985 ஆம் ஆண்டில் *சித்தாரா* என்ற படத்திற்காக தேசிய திரைப்பட விருதைப் பெற்றார். இயக்குநர் பாபுவைப் போன்ற கலை உணர்வுடன் திரைப்படத்தை உருவாக்கும் இவர், தனது சொந்த பாணியைக் கொண்டுள்ளார்.
# வம்சி

## ஆரம்ப கால வாழ்க்கை

வம்சி 1956 நவம்பர் 20 ஆம் தேதி அம்பிக்கு அருகே பிறந்து ஆந்திராவின் கிழக்கு கோதாவரி மாவட்டத்தின் இராமச்சந்திரபுரத்திற்கு அருகிலுள்ள பசலாபுடி கிராமத்தில் வளர்ந்தார் .
# வம்சி

## தொழில்

வம்சி சங்கராபரணம் படத்தில் கே. விஸ்வநாத் அவர்களிடம் உதவி இயக்குநராக பணிபுரிந்தார். 1982ஆம் ஆண்டில் சிரஞ்சீவி, சுஹாசினி, திரிபுரனேணி சாய் சந்த், இராஜேந்திர பிரசாத் ஆகியோருடன் *மஞ்சுபல்லகி* என்ற தனது முதல் படத்தை உருவாக்கும் முன் *சீதகோக்கா சிலக்கா* என்ற படத்தில் பணி புரிந்தார். இந்த படம் இராபர்ட் இராசசேகரன் இயக்கிய தமிழ்த் திரைப் படமான பாலைவனச்சோலையின் மறு ஆக்கமாகும். 1984 ஆம் ஆண்டில், விமர்சன ரீதியாக பாராட்டப்பட்ட *சித்தாராவை* உருவாக்கினார். இதன் மூலம் பானுப்ரியாவை தெலுங்குத் திரையுலகிற்கு அறிமுகப்படுத்தினார். இந்த திரைப்படம் இவரது சொந்த புதினமான *மகால் லோ கோகிலா* என்பதை தழுவி எடுக்கப்பட்டது. இந்த திரைப்படம் தெலுங்கில் சிறந்த திரைப்படத்திற்கான தேசிய திரைப்பட விருதை வென்றது. 1985 ஆம் ஆண்டில், இராஜேந்திர பிரசாத் கதாநாயகனாக நடித்த முதல் திரைப்படமான 'பிரேமிஞ்சு பெல்லாடு' என்ற படத்தை இயக்கினார்.  
தனது தொழில் வாழ்க்கையின் ஒரு குறிப்பிடத்தக்க காலத்திற்கு, இவர் இசையமைப்பாளர் இளையராஜாவுடன் இணைந்து பணியாற்றினார். இவர்களின் கூட்டணியில் பல சிறந்த படைப்புகள் வெளிவந்தன.
# சந்தியாலா

இந்திய சர்வதேச திரைப்பட விழாவில் திரையிடப்பட்ட *நாலுகு ஸ்தம்பலதா* (1982), இருமொழி நடனப் படமான *ஆனந்த பைரவி* (1983) போன்ற சிறந்த இயக்கத்திற்காக இவர் அறியப்படுகிறார். சிறந்த திரைப்படம், சிறந்த இயக்கம், சிறந்த கதைக்கான மாநில அரசின் நந்தி விருதுகளையும் பெற்றுள்ளார். பின்னர் *ஸ்ரீவாரிகி பிரேமலேகா*, (1984), *ரெண்டு ரெலு ஆரு* (1986), *சீதா ராமா கல்யாணம்* (1986), *சந்தாபாய்* (1986), *பதமதி சந்தியா ராகம்* (1987) போன்ற நகைச்சுவைப் படைப்புகளை இயக்கியுள்ளார். இவையனைத்தும் சிறந்த தெலுங்கு படத்திற்கான பிலிம்பேர் விருதையும், சிறந்த கதைக்கான நந்தி விருதையும் இவருக்குப் பெற்றுத்தந்தது. மேலும், இந்திய சர்வதேச திரைப்பட விழாவிலும், *லூயிஸ்வில்லின்* சர்வதேச திரைப்பட விழாவில் திரையிடப்பட்டது.
# சந்தியாலா

## ஆரம்ப கால வாழ்க்கை

இவர், 14 சனவரி 1951 அன்று நரசாபுரத்தில் சந்தியாலா நாராயண மூர்த்தி என்பவருக்கு மகனாகப் பிறந்தார். விசயவாடாவில் உள்ள *எஸ்.ஆர்.ஆர்* மற்றும் *சி.வி.ஆர்* கல்லூரியில் வணிகவியல் இளங்கலை பட்டம் பெற்றார். இவரது குழந்தைப் பருவத்திலிருந்தே, மேடை நாடகங்களில் குறிப்பாக புராண கதாபாத்திரங்களின் பளப்பளப்பான ஆடைகள் மேல் ஆர்வம் கொண்டிருந்தார். பள்ளியில் படிக்கும் போது இவர் நடித்ததற்காக பரிசுகளையும் வென்றார்.  
பிரம்மானந்தம், சூதி வேலு, சூதி வீரபத்ரராவ் போன்ற பல நகைச்சுவை நடிகர்களை அறிமுகப்படுத்தியுள்ளார். உஷாகிரன் திரைப்பட நிறுவனத்தின் *சிறீவாரிகி பிரேமலேகா* என்ற இவரது படம் எல்லா காலத்திலும் வெற்றி பெற்ற நகைச்சுவை படமாக மாறியது. இவரது மற்றொரு படம் *ஆனந்த பைரவி* இவரது வாழ்க்கையில் ஒரு மைல்கல்லாக இருந்து பல விருதுகளை வென்றது.
# சந்தியாலா

## இறப்பு

திரையுலகில் தனது வெள்ளிவிழாவை முடித்த இவர் 19 சூன் 2001 அன்று, மாரடைப்பால் தனது 50 வயதில் இறந்தார். இவருக்கு அன்னபூர்ணா என்ற மனைவியும், சாகித்தி, சம்பதா என்றா இரு மகள்கள் உள்ளனர்.
# முக்திதாம்

**முக்திதாம்** (*Muktidham*) என்பது பல்வேறு இந்து கடவுள்களைக் கவுரவிக்கும் வகையிலான பளிங்கு கோயில் வளாகமாகும். இது இந்தியாவின் மகாராட்டிர மாநிலத்தில் உள்ள நாசிக் நகரின் புறநகர்ப் பகுதியான நாசிக் சாலையில் அமைந்துள்ள பிரபலமான சுற்றுலாத் தலமாகும். இது ஒரு அறக்கட்டளை மூலம் நிர்வகிக்கப்படுகிறது. உள்ளூர் தொழிலதிபர் மறைந்த திரு. ஜே.டி. சவுகான்-பைட்கோவின் தாராள நன்கொடை மூலம் கட்டப்பட்டது. இந்த கோயில் 1971 இல் நிறுவப்பட்டது.  
இங்கு 12 ஜோதிர்லிங்கங்களின் பிரதிகளைக் கொண்டுள்ளது. இவை அசல் தெய்வங்களின் பரிமாணத்தின் படி கட்டப்பட்டுள்ளன. மேலும் இவை அந்தந்த யாத்திரை மையங்களுக்கு அனுப்பப்பட்டதன் மூலம் புனிதப்படுத்தப்பட்டுள்ளன.  
மேலும், முக்திதாம் வளாகத்தில் கிருட்டிணருக்காக அர்ப்பணிக்கப்பட்ட கோயில் உள்ளது. கிருட்டிணர் கோயிலின் சுவர்களில் கிருட்டிணர் மற்றும் மகாபாரத காட்சிகளைச் சித்தரிக்கும் ஓவியங்கள் உள்ளன. இவற்றைப் பிரபல ஓவியர் ரகுபீர் முல்கோன்கர் வரைந்துள்ளார். இவரின் சேவைகளை முக்திதத்தின் நிறுவனர் ஜெயராம்பாய் சவுகான் பயன்படுத்திக் கொண்டார். இந்த கோயிலின் தனித்துவமானது பகவத்கீதாவின் பதினெட்டு அத்தியாயங்களும் சுவர்களில் எழுதப்பட்டுள்ளன.  
இந்த கோயிலில் உள்ள பளிங்குக் கற்கள் ராஜஸ்தானில் உள்ள மக்ரானாவிலிருந்து கொண்டுவரப்பட்டது. இவை ராஜஸ்தானி சிற்பிகளால் வடிவமைக்கப்பட்டுள்ளது.  
இக்கோயிலில் பன்னிரண்டு ஜோதிர்லிங்கங்களின் பிரதிகளைத் தவிர, ஸ்ரீ கிருஷ்ணர் கோயிலில் அனைத்து முக்கிய இந்து கடவுள்களின் சிலைகளும் (விஷ்ணு, லட்சுமி ராம, லட்சுமணன், சீதா, அனுமன், துர்கா, விநாயகர்) உள்ளன.  
நகரத்தின் சுற்றுலாத் தலங்களில் முக்திதாம் ஒன்றாகும். கும்பமேளாவின் போது ஆயிரக்கணக்கான இந்து பக்தர்கள் முக்திதாம் கோயிலுக்கு வருகை தருகின்றனர்.  
மேலும், இந்த வளாகத்தில் ஒரு தர்மசாலையும் உள்ளது. இதில் குறைந்தது 200 யாத்திரிகர்கள் தங்கலாம்.
# பி. ஹபீப் முகம்மத்

**பி. ஹபீப் முகம்மத்** (1899-1963) ஓர் இந்திய வழக்கறிஞர் மற்றும் திருவிதாங்கூர் உயர்நீதிமன்றத்தின் முதல் முஸ்லிம் நீதிபதி ஆவார்.
# பி. ஹபீப் முகம்மத்

## ஆரம்பகால வாழ்க்கை மற்றும் குடும்பம்

ஹபீப் 1899 ஆம் ஆண்டில் வைக்கம் என்ற ஊரில் வசதியான முஸ்லிம் பூந்தரன் குடும்பத்தில் பிறந்தார். இவர் வைக்கம் மெளலவி என்ற பிரபல தொலைநோக்கு, சமூக சீர்திருத்தவாதி மற்றும் சுவதேசபிமணி என்ற செய்திதாளின் நிறுவனர் ஆவார். இவரது பெற்றோர்கள் பக்கீர் மைதீன் மற்றும் முகமது பதும்மா ஆவார். இவர்களுக்கு பிறந்த மூன்று குழந்தைகளில் முதல்வர் ஹபீப் முகம்மத். இவரது சகோதரர் முகமது மைதீன் ஓர் இஸ்லாமிய அறிஞர் மற்றும் எழுத்தாளர். இவருக்கு மரியம் பீவி என்ற ஒரு சகோதரி இருக்கிறார்.  
ஹபீப் தனது ஆரம்பக் கல்வியை அட்டிங்கல் உயர்நிலைப் பள்ளியில் முடித்தார். பிறகு திருவனந்தபுரம் எச்.எச்.மஹாராஜா கல்லூரி, திருவனந்தபுரம் (தற்போதைய பல்கலைக்கழகக் கல்லூரி), திருவனந்தபுரம் சட்டக் கல்லூரி ஆகியவற்றில் பட்டம் பெற்றார்.  
இவர் வைக்கம் மௌலவி மருமகள் ஹலீமா பீவியை மணந்தார். இவர்களுக்கு இரண்டு மகள்கள் இருக்கிறார்கள். இவரது மூத்த மகள் மறைந்த சுபைதா, மெட்ராஸின் முன்னாள் எம்.எல்.சி., முகமது முஸ்தபா சாஹிப்பின் மகன் முகமது கானியை மணந்தார். இளைய மகள் நசீமா, மறைந்த கே.எம்.சீத்தி சாஹிப்பின் மகனான கே. சீத்தி முகமதுவை மணந்தார் .
# பி. ஹபீப் முகம்மத்

## பணிகள்

ஹபீப், கேரள மாநில சட்டமன்றத்தின் சபாநாயகரான மறைந்த கே.எம்.சீத்தி சபீப்பின் (சட்டக் கல்லூரியில்) சமகாலத்தவர் ஆவார். இவர் முதலில் திருவனந்தபுரத்தில் வழக்கறிஞராக சேர்ந்தார். திருவனந்தபுரத்தின் மாவட்ட நீதிபதியாக வருவதற்கு முன்பு, ஆறு மாதங்கள் திருவனந்தபுரத்தில் முனிசிஃபாகவும் பணியாற்றினார். நீதிபதி ஹபீப் கோட்டயம், கொல்லம், ஆலப்புழா, மற்றும் திருவனந்தபுரம் ஆகிய இடங்களில் மாவட்ட நீதிபதியாக பணியாற்றினார். இவர் 1946 ஆம் ஆண்டில் உயர்நீதிமன்றத்தின் நீதிபதியானார். மேலும் தனது வாழ்க்கையை எர்ணாகுளத்திற்கு மாற்றினார். இவர் உயர்நீதிமன்ற நீதிபதியாக 1951 ஆம் ஆண்டில் ஓய்வு பெற்றார்.
# பி. ஹபீப் முகம்மத்

## பிற்காலங்களும் மரணமும்

1951 ஆம் ஆண்டில் தனது நீதித்துறையில் இருந்து ஓய்வு பெற்ற பின்னர் இவர் முஸ்லிம் லீக்கில் சிறிது காலம் தீவிரமாக செயல்பட்டார். இவர் 1963 ஆம் ஆண்டில் இறந்தார்.
# புரட்சித் தலைவி டாக்டர் ஜெ. ஜெயலலிதா சிஎம்பிடி மெற்றோ நிலையம்

**புரட்சித் தலைவி டாக்டர் ஜெ. ஜெயலலிதா சிஎம்பிடி மெற்றோ நிலையம்** (*Puratchi Thalaivi Dr. J. Jayalalithaa CMBT Metro Station*) சென்னை மெற்றோவின் 2வது வரிசையில் உள்ள மெற்றோ இரயில் நிலையமாகும், இது தற்போது செயல்பாட்டில் உள்ளது. இந்த நிலையம் சென்னை மெற்றோவின் இரண்டாம் தாழ்வாரத்தில் வரும் புரட்சித் தலைவர் டாக்டர் எம்.ஜி.ராமச்சந்திரன் மத்திய மெற்றோ-பரங்கிமலை தொரருந்து தொடரில் வரும் உயரமான நிலையங்களில் ஒன்றாகும். இந்த நிலையம் முக்கியமாகப் புரட்சி தலைவர் டாக்டர் எம்.ஜி.ஆர் பேருந்து நிலையத்திற்கு வருவோருக்குச் சேவை செய்கின்றது. 31 ஜூலை 2020 அன்று, முன்னாள் தமிழக முதல்வர் ஜெ.ஜெயலலிதா அவர்களை நினைவு கூறும் விதமாக தமிழக அரசு *புரட்சி தலைவி டாக்டர் ஜெ. ஜெயலலிதா சி.எம்.பி.டி மெற்றோ* என்று பெயரிட்டது. இது ஆசியாவின் மிகப்பெரிய பேருந்து மற்றும் மெற்றோ நிலையமாகும்.
# புரட்சித் தலைவி டாக்டர் ஜெ. ஜெயலலிதா சிஎம்பிடி மெற்றோ நிலையம்

## கட்டுமான வரலாறு

இந்த நிலையத்தை ஒருங்கிணைந்த கட்டமைக்கப்பட்ட கூட்டமைப்பு (சி.சி.சி.எல்) கட்டியது. இந்த நிலையம் டிசம்பர் 2012இல் கட்டமைப்பு நிறைவடைந்தது. அரும்பாக்கம், கோயம்பேடு, வடபழநி மற்றும் அசோக் நகர் மெற்றோ நிலையங்கள் உள்ளிட்ட ஒருங்கிணைந்த திட்டமாக 1,395.4 மில்லியன் செலவில் இந்த திட்டம் நிறைவேற்றப்பட்டது.
# புரட்சித் தலைவி டாக்டர் ஜெ. ஜெயலலிதா சிஎம்பிடி மெற்றோ நிலையம்

## நிலையம்

பிரதான முகப்பு புரட்சித் தலைவர் டாக்டர் எம்.ஜி.ஆர் பேருந்து நிலையத்திற்குள் உயரமான நிலையமாகக் கட்டப்பட்டுள்ளது. தளங்களின் உயரம் சுமார் 15 மீட்டரும் தளங்களின் மொத்த நீளம் 140 மீட்டராகவும் உள்ளது. இந்த நிலையத்தில் ஒரு மணி நேரத்திற்கு சுமார் 23,000 பயணிகளைக் கையாள முடியும்.
# புரட்சித் தலைவி டாக்டர் ஜெ. ஜெயலலிதா சிஎம்பிடி மெற்றோ நிலையம்

## நிலையம்

### தளவமைப்பு

| **எல் 1** | மெஸ்ஸானைன் | கட்டணக் கட்டுப்பாடு, நிலைய முகவர், மெட்ரோ கார்டு வழங்கும் இயந்திரங்கள், குறுக்குவழி |
| --- | --- | --- |
| **எல் 2** | <small>பக்க மேடை எண் -1, இடதுபுறத்தில் கதவுகள் திறக்கப்படும்</small> |  |
| <span>**தென்பகுதி**</span> | நோக்கி → செயின்ட் தாமஸ் மவுண்ட் |  |
| <span>**வடபகுதி**</span> | <span>→</span> நோக்கி ← புரட்சித் தலைவர் டாக்டர் எம்.ஜி.ராமச்சந்திரன் மத்திய மெட்ரோ |  |
| <small>பக்க மேடை எண் -2, கதவுகள் இடதுபுறத்தில் திறக்கப்படும்</small> |  |  |
| **எல் 2** |  |  |
# புரட்சித் தலைவி டாக்டர் ஜெ. ஜெயலலிதா சிஎம்பிடி மெற்றோ நிலையம்

## ஆதரவு உள்கட்டமைப்பு

கோயம்பேடு சந்திப்பிலிருந்து 1 கி.மீ. தூரத்திற்குள் இந்நிலையம் அமைந்துள்ளது. ஜவஹர்லால் நேரு சாலை மற்றும் காளியம்மன் கோயில் தெரு உள்ளிட்ட பகுதியில் குறைந்தது மூன்று பாதசாரி சுரங்கப்பாதை திட்டம் அமைக்கத் திட்டமிடப்பட்டுள்ளது.
# புரட்சித் தலைவி டாக்டர் ஜெ. ஜெயலலிதா சிஎம்பிடி மெற்றோ நிலையம்

## வணிக மையம்

சென்னை மெற்றோ திட்டத்தின் முதல் கட்டமாக வணிக மையங்களாக மாற்றப்படுவதாக அடையாளம் காணப்பட்ட ஐந்து நிலையங்களில் இந்த நிலையம் ஒன்றாகும். மற்றவை அறிஞர் அண்ணா ஆலந்தூர், அரும்பாக்கம், ஈக்காட்டுத்தங்கல் மற்றும் அசோக் நகர் ஆகும். நில வசதியினைப் பொறுத்து நிலையத்தின் இரு முனைகளிலும் இரண்டு கட்டிடங்கள் கட்டத் திட்டமிடப்பட்டுள்ளன.
# பாக்கித்தானில் தமிழர்கள்

கோயில்]]  
**பாக்கித்தானில் தமிழர்கள்** ஒரு சிறிய சமூகமாக உள்ளனர்.
# பாக்கித்தானில் தமிழர்கள்

## முஸ்லிம்கள்

1947 ஆம் ஆண்டில் சுதந்திரத்திற்குப் பிறகு சில முஸ்லிம் தமிழர்கள் தென்னிந்திய மாநிலமான தமிழ்நாட்டிலிருந்து கராச்சிக்கு குடியேறினர். இந்த முஸ்லிம் தமிழர்கள் உருது மொழி பேசும் முஹாஜிர் சமூகத்துடன் ஒருங்கிணைந்துள்ளனர். பிரித்தானியாவின் இந்தியப் பேரரசு ஆட்சியின்போது கராச்சி உருவாக்கப்பட்ட 20 ஆம் நூற்றாண்டின் ஆரம்பத்தில் இருந்தே சில தமிழர்களும் பாக்கித்தானில் இருந்தனர்.
# பாக்கித்தானில் தமிழர்கள்

## இந்துக்கள்

இலங்கை உள்நாட்டு யுத்தம் நடந்தப்போது இலங்கைத் தமிழர் இங்கு குடியேறினார்கள். இதில் பெரும்பாலானோர் இந்துக்களாக இருந்தனர். ஜின்னா முதுகலை மருத்துவ மையத்தின் பின்னால் உள்ள மதராசி பரா பகுதியில் 100 தமிழ் இந்து குடும்பங்கள் வாழ்ந்து வருகினறனர். ஸ்ரீ ராமா பிர் மந்திர் கோயில் இந்த இடத்தில் ஒரு கட்டுமான நிறுவனத்தால் இடிக்கப்பட்டது. இந்த கோயில் கராச்சியில் மிகப்பெரிய தமிழ் இந்து கோவிலாக இருந்தது.
மேலும் த்ரிக் சாலை மற்றும் கோரங்கி ஆகியவையும் தமிழ் மக்களைக் கொண்டுள்ளன.
# பாக்கித்தானில் தமிழர்கள்

## கிறித்தவர்கள்

கராச்சியில் குறைந்த எண்ணிக்கையிலான தமிழ் கிறித்தவர்களும் உள்ளனர். 2019 ஆம் ஆண்டு ஆகத்து மாதம் வரையிலான கணக்குப்படி, பாகித்தானுக்கு ஒவ்வொரு மாதமும் 30 தபால்கள் தமிழ்நாட்டிலிருந்து வருவதாக தெரிவிக்கபட்டுள்ளது.  
தமிழ் சமூகத்தில் கத்தோலிக்கத்தவரும் கணிசமான எண்ணிக்கையில் உள்ளனர். முன்னாள் பிரதமர் யூசுப் ராசா கிலானியின் பள்ளி ஆசிரியரான இம்மானுவேல் நிக்கோலஸ் இலங்கைத் தமிழராவார். குவெட்டாவில் உள்ள பிஷப் விக்டர் ஞானப்பிரகாசம் பாகிஸ்தானின் புகழ்பெற்ற தமிழ் கத்தோலிக்க சமூகத்தில் ஒருவராவார்.
# பாக்கித்தானில் தமிழர்கள்

## குறிப்பிடத்தக்க நபர்கள்

- சுதந்திரத்திற்கு முந்தைய லாகூரில் பிறந்த இந்திய-அமெரிக்க நோபல் பரிசு பெற்ற சுப்ரமண்யன் சந்திரசேகர்
- மணி ஷங்கர் அய்யர், ஓர் இந்திய தூதரும் அரசியல்வாதி. இவர் லாகூரில் பிறந்தவர். 1978 முதல் 1982 வரை கராச்சியில் இந்திய துணைத் தூதராக பணியாற்றினார்
- விக்டர் ஞானப்பிரகாசம், கத்தோலிக்க பிஷப்
# தேசிய நெடுஞ்சாலை 10

**தேசிய நெடுஞ்சாலை 10** *(National Highway 10)* வடகிழக்கு இந்தியாவில் இந்திய மாநிலங்களான மேற்கு வங்கம் மற்றும் சிக்கிம் வழியாக செல்லும் ஒரு நெடுஞ்சாலையாகும். இந்திய / வங்காளதேச எல்லையை சிலிகுரி வழியாக காங்டாக்கு நகரம் வரை இணைக்கிறது.
# தேசிய நெடுஞ்சாலை 10

## பாதை

இந்திய / வங்காளதேச எல்லையிலிலுள்ள மேற்கு வங்காள மாநிலத்தின் யல்பைகுரி மாவட்டத்திலுள்ள புல்பாரி, வடகிழக்கு இந்தியாவின் நுழைவாயில் என அழைக்கப்படும் சிலிகுரி நகரத்தில் தொடங்கும் இப்பாதை சிவோக், காளிம்பொங்கு நகரங்கள் வழியாக சிக்கிம் மாநிலத்தின் தலைநகரமான கேங்டாக்கு நகரத்தில் முடிகிறது.
# உனக்காக பிறந்தேன்

**உனக்காக பிறந்தேன்** (*Unakkaga Piranthen*) என்பது 1992 ஆம் ஆண்டு வெளியான இந்தியத் தமிழ் காதல் நாடகத் திரைப்படம் ஆகும். பாலு ஆனந்த் எழுதி இயக்கிய இப்படத்தில் பிரசாந்த் மற்றும் மோகினி ஆகியோர் முக்கிய பாத்திரங்களில் நடித்ததனர். படத்திற்கான இசையை இசையமைத்தவர் தேவா மேற்கொள்ள, ஒளிப்பதிவை ஜெயனன் வின்சென்ட் கையாண்டனர். இதை விவேகானந்த பிக்சர்ஸ் பதாகையின் கீழ் திருப்பூர் மணி தயாரித்து விநியோகித்தார்.
# உனக்காக பிறந்தேன்

## கதை

மாலினி ( மோகினி ), இலங்கை அகதி. இவள் இந்தியாவில் அகதிகள் முகாமில் தஞ்சம் புகுந்துள்ளார் . ஒரு முகாம் காவலர் அவளைத் துன்புறுத்த முயற்சிக்கும்போது, ராஜா ( பிரசாந்த் ) என்ற உள்ளூர் இளைஞன் அவளை மீட்க வருகிறான். அதன்பிறகு அவர்கள் அடிக்கடி சந்திக்கத் தொடங்குகிறார்கள், விரைவில் காதலிக்கிறார்கள். அகதிகளை மீண்டும் இலங்கைக்கு அனுப்ப வரும் உத்தரவினால், மாலினி இலங்கை செல்கிறாள். பிரிவினை தாங்க முடியாமல், ராஜா இலங்கைக்கு நீந்தி செல்ல முடிவு செய்கிறான். ஆனால் கரையை அடைந்ததும் அவன் ஒரு பயங்கரவாதி என்று நினைக்கும் கடலோர காவலர்களால் கைது செய்யப்படுகிறான். ராஜா சிறையிலிருந்து தப்பித்து மாலினியைக் கண்டுபிடிக்கிறான்.
# உனக்காக பிறந்தேன்

## நடிகர்கள்

- பிரசாந்த் ராஜாவாக
- மோகினி மாலினியாக
- சங்கீதா
- சனகராஜ்
# உனக்காக பிறந்தேன்

## இசை

படத்திற்கான பின்னணி இசை, பாடல் போன்றவற்றிற்கு திரைப்பட இசையமைப்பாளர் தேவா இசையமைத்தார்.
# உனக்காக பிறந்தேன்

## இசை

### தமிழ்ப் பதிப்பு

படத்தின் பாடல்பதிவு 1992 இல் வெளியிடப்பட்டது. இதில் ஐந்து பாடல்கள் இருந்தன. பாடல் வரிகளை வாலி, காமகோடியன் ஆகியோர் எழுதினர்.
| 1 | "மாமா மாமா உன்னை" | சுவர்ணலதா, மனோ | காமகோடியன் | 4:50 |
| --- | --- | --- | --- | --- |
| 2 | "ஓ கிருஷ்ணா (இருவர்)" | எஸ். ஜானகி, எஸ். பி. பாலசுப்பிரமணியம் | வாலி | 4:41 |
| 3 | "ஓ கிருஷ்ணா (பெண்)" | எஸ். ஜானகி | 4:48 |  |
| 4 | "படிக்கிற வயசுல" | எஸ். பி. பாலசுப்ரமண்யம் | காமகோடியன் | 4:55 |
| 5 | "பெண் வேணும்" | எஸ். பி. பாலசுப்பிரமண்யம், சுனந்தா | 4:05 |  |
# உனக்காக பிறந்தேன்

## இசை

### தெலுங்கு பதிப்பு

இந்த படம் தெலுங்கில் *பிரேம பூஜாரி* என்று பெயரிடல் மொழிமாற்றம் செயபட்டது. அனைத்து பாடல்களையும் ராஜரிசி எழுதினார்.
| 1 | "ஓ ராதா ஓ ராதா" | எஸ்.பி.பாலசுப்ரமண்யம் | 4:47 |
| --- | --- | --- | --- |
| 2 | "இடி நா ஆசயம்" | எஸ்.பி.பாலசுப்ரமண்யம் | 4:44 |
| 3 | "ஓ கிருஷ்ணா ஓ கிருஷ்ணா" | கே.எஸ் சித்ரா | 4:55 |
| 4 | "மந்தரம் முத்த மந்தரம்" | எஸ்.பி.பாலசுப்பிரமண்யம், கே.எஸ் சித்ரா | 4:10 |
| 5 | "மாவா மாவா" | எஸ்.பி.பாலசுப்பிரமண்யம், கே.எஸ் சித்ரா | 4:52 |
# அயோத்தி மசூதி, தன்னிபூர்

**அயோத்தி மசூதி** (Ayodhya Mosque) என்பது உத்தரபிரதேசத்தின் அயோத்தி சர்ச்சை தொடர்பான தீர்ப்பைத் தொடர்ந்து, இந்தியாவின் உச்சநீதிமன்றத்தால் நியமிக்கப்பட்ட இடத்தில் கட்டப்பட்டு வரும் மசூதியாகும். மசூதி மற்றும் அதனுடன் தொடர்புடைய வளாகத்தின் கட்டுமானப் பணியானது இந்தோ-இசுலாமிய கலாச்சார அறக்கட்டளை (ஐ.ஐ.சி.எஃப்) நிறுவனத்தின் கீழ் உள்ளது. தன்னிபூர் மசூதிக்கான இடமானது&nbsp;அயோத்தியிலிருந்து 22 கிலோ மீட்டர் தொலைவில் சோகாவல் வட்டத்திலுள்ள தன்னிபூர் கிராமத்தில் அமைந்துள்ளது.  
இதன் கட்டுமானம் 26 ஜனவரி 2021 இல் தொடங்கியது. மசூதிக்கு 1857 ஆம் ஆண்டில் இந்திய சுதந்திர போரில் கலந்து கொண்ட தலைவர்களில் ஒருவரான மவுலவி அகமதுல்லா ஷாவிற்கு கெளரவப்படுத்தும் விதத்தில் **அகமதுல்லா ஷா மசூதி** என்று அதிகார பூர்வமாக பெயர் மாற்றப்பட்டுள்ளது**.**
# அயோத்தி மசூதி, தன்னிபூர்

## அமைவிடம்

உத்தரப் பிரதேசம் மாநிலத்தின் அயோத்தி மாவட்டத்தில் சோகாவல் வட்டத்தில் உள்ள தன்னிபூர் கிராமத்தில் இப்புதிய மசூதி டிசம்பர் 2020 ஆண்டு முதல் மசூதி கட்டப்பட்டு வருகிறது. கட்டப்படும் இப்புதிய மசூதி அயோத்தியிலிருந்து சுமார் 25 கிலோ மீட்டர் தொலைவில் அமைந்துள்ளது.
# அயோத்தி மசூதி, தன்னிபூர்

## கட்டுமானம்

இந்த திட்டத்தின் கட்டுமானமானது உத்தரபிரதேச சன்னி மத்திய வக்ஃப் வாரியத்தால் 2021 குடியரசு தினத்தன்று தேசியக் கொடியை ஏற்றி, மரக்கன்றுகளை நட்டு முறையாக தொடங்கியது. மசூதி வளாகத்தில் 2000 பேர் ஒரே நேரத்தில் தொழுகை செய்யும் அரங்கம், 100 படுக்கைகள் கொண்ட மருத்துவமனை, நூலகம், 2000 பேர் உணவருந்தும் உணவுக்கூடம் மற்றும் இந்தோ-இசுலாமிய கலாச்சார ஆராய்ச்சி மையம் மற்றும் நூல் வெளியீட்டு மாளிகை ஆகியவை கட்ட திட்டமிடப்பட்டுள்ளன. இப்புதிய கட்டுமானம் டிசம்பர் 2023ல் முடிவடையும் என எதிர்பார்க்கப்படுகிறது.
# அயோத்தி மசூதி, தன்னிபூர்

## சர்ச்சை

மசூதி கட்டுவது வக்ஃப் சட்டத்திற்கு எதிரானது என்றும் ஷரியத் சட்டத்தின் கீழ் சட்டவிரோதமானது என்றும் அகில இந்திய முஸ்லிம் தனிநபர் சட்ட வாரியம் தெரிவித்துள்ளது. இசுலாமிய கொள்கைகளின்படி மசூதியில் கட்டுமானம் மற்றும் பிரார்த்தனைக்கு பணம் நன்கொடை அளிப்பது ஹராம் (தடைசெய்யப்பட்டுள்ளது) என்றும் ஏஐஎம்ஐஎம் தலைவர் அசாதுதீன் ஒவைசி கூறினார், அதற்கு மசூதி அறக்கட்டளை "மனிதகுலத்திற்கு சேவை செய்வது ஹராம் அல்ல" என்று பதிலளித்தது.
# அயோத்தி மசூதி, தன்னிபூர்

## உரிமையாளர் தகராறு

டெல்லியைச் சேர்ந்த இரண்டு சகோதரிகள் அலகாபாத் உயர்நீதிமன்றத்தின் லக்னோ அமர்வில் மசூதி கட்டுமானத்திற்காக ஒதுக்கப்பட்டுள்ள இடம் மற்றும் அதனைச் சுற்றியுள்ள 28 ஏக்கர் இடம் ஆகியவற்றிற்கு உரிமை கோரி மனு ஒன்றை தாக்கல் செய்தனர். இந்த இடம் பாகப்பிரிவினையின் போது தங்கள் தந்தைக்கு வழங்கப்பட்ட இடம் என்று உரிமை கோரியுள்ளனர்.
# கோல்மால் (1998 திரைப்படம்)

**கோல்மால்** (*Golmaal*) என்பது 1998 ஆம் ஆண்டில் வெளியான தமிழ் நகைச்சுவைத் திரைப்படம் ஆகும். செல்வா இயக்குநராக அறிமுகமான, இப்படத்தில் செல்வா, புதுமுகம் மோனிகா நெருகர் ஆகியோர் முக்கிய வேடங்களில் நடித்தனர். இதில் ராசன் பி. தேவ், கே. எஸ். ரவிக்குமார், தாமு, சத்ய பிரகாஷ், மகாநதி சங்கர், பானு பிரகாஷ் ஆகியோர் துணை வேடங்களில் நடித்தனர். இயக்குநர் கே. எஸ். ரவிக்குமார், சி. சுதாகர் ஆகியோரால் தயாரிக்கப்பட்ட இப்படம், பால பாரதியால் இசை அமைக்கபட்டது. படம் 1998 5 சூனில் வெளியிடப்பட்டது.